CELEX: 52020DP0380
Language: lv
Date: 2020-12-17 00:00:00
Title: Eiropas Parlamenta 2020. gada 17. decembra lēmums par Reglamenta grozīšanu, lai nodrošinātu Parlamenta darbību ārkārtas apstākļos (2020/2098(REG))

29.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  C 445/206
               
            
         P9_TA(2020)0380
         Reglamenta grozīšanu, lai nodrošinātu Parlamenta darbību ārkārtas apstākļos
         Eiropas Parlamenta 2020. gada 17. decembra lēmums par Reglamenta grozīšanu, lai nodrošinātu Parlamenta darbību ārkārtas apstākļos (2020/2098(REG))
         (2021/C 445/25)
         
            Eiropas Parlaments,
         
                     —
                  
                  
                     ņemot vērā Reglamenta 236. un 237. pantu,
                  
               
                     —
                  
                  
                     ņemot vērā Konstitucionālo jautājumu komitejas ziņojumu (A9-0194/2020),
                  
               
                  
                     1.
                  
                  
                     nolemj Reglamentā veikt turpmāk minētos grozījumus;
                  
               
                  
                     2.
                  
                  
                     uzsver, ka Covid-19 pandēmijas izraisītā sanitārā krīze vērsa uzmanību uz to, ka Reglamentā ir nepieciešams paredzēt detalizētākas procedūras, lai nodrošinātu neierobežotu Parlamenta darbību dažāda veida ārkārtas apstākļos;
                  
               
                  
                     3.
                  
                  
                     uzsver to, cik svarīgi ir pagaidu pasākumi, ko Parlamenta priekšsēdētājs un vadības struktūras, ievērojot tiesiskumu, ir pieņēmušas, reaģējot uz šādiem ārkārtas apstākļiem; uzsver, ka Līgumos noteiktās Parlamenta darbības nepārtrauktības nodrošināšanas nolūkā nebija citas alternatīvas, kā pieņemt šos pasākumus, un ka tie ļāva Parlamentam krīzes laikā veikt likumdošanas, budžeta un politiskās kontroles funkcijas saskaņā ar Līgumos paredzētajām procedūrām;
                  
               
                  
                     4.
                  
                  
                     uzsver to, ka šie pagaidu pasākumi bija pilnībā pamatoti un nodrošināja visu to piemērošanas laikā veikto balsojumu derīgumu;
                  
               
                  
                     5.
                  
                  
                     atgādina, cik svarīgi ir pēc iespējas labāk nodrošināt saprātīgus pielāgojumus deputātiem ar invaliditāti un viņu personālam, kamēr Parlaments darbojas ārkārtas apstākļos;
                  
               
                  
                     6.
                  
                  
                     uzskata, ka turpmāk norādītie grozījumi būtu jāpieņem, izmantojot alternatīvu elektroniskās balsošanas sistēmu saskaņā ar pašreiz spēkā esošajiem pagaidu pasākumiem, ko Parlamenta priekšsēdētājs un vadības struktūras ir pieņēmušas, lai Parlaments varētu darboties Covid-19 pandēmijas izraisītās sanitārās krīzes laikā;
                  
               
                  
                     7.
                  
                  
                     nolemj, ka šie grozījumi stājas spēkā 2021. gada 1. janvārī, bet tos piemēro tikai no 2021. gada 18. janvāra, lai Parlamenta priekšsēdētājam un Priekšsēdētāju konferencei būtu juridiskais pamats iepriekš pieņemt un apstiprināt lēmumu saskaņā ar jauno 237.a panta 2. punkta pirmo daļu un tādējādi jaunos noteikumus varētu pilnībā piemērot jau no pirmās dienas, proti, 2021. gada pirmās kārtējās sesijas atklāšanas;
                  
               
                  
                     8.
                  
                  
                     uzdod priekšsēdētājam šo lēmumu informēšanas nolūkā nosūtīt Padomei, Komisijai un dalībvalstu parlamentiem.
                  
               
            Grozījums Nr. 1
         
         
            Eiropas Parlamenta Reglaments
         
         
            XIIIa sadaļa (jauna)
         
         
                     
                        Spēkā esošais teksts
                     
                  
                  
                     
                        Grozījums
                     
                  
               
                      
                  
                  
                     
                  
               
            Grozījums Nr. 2
         
         
            Eiropas Parlamenta Reglaments
         
         
            237.a pants (jauns)
         
         
                     
                        Spēkā esošais teksts
                     
                  
                  
                     
                        Grozījums
                     
                  
               
                      
                  
                  
                     
                        
                           237.a pants
                        
                     
                  
               
                      
                  
                  
                     
                        
                           Ārkārtas pasākumi
                        
                     
                  
               
                      
                  
                  
                     
                        
                           
                              1.
                              
                              Šis pants attiecas uz situācijām, kad Parlamentam no tā neatkarīgu ārkārtēju un neparedzamu apstākļu dēļ ir liegts veikt savus pienākumus un īstenot Līgumos noteiktās prerogatīvas un ir uz laiku jāatkāpjas no šajā Reglamentā izklāstītajām Parlamenta parastajām procedūrām, lai pieņemtu ārkārtas pasākumus, kas ļautu Parlamentam turpināt pildīt minētos pienākumus un īstenot minētās prerogatīvas.
                           
                        
                     
                  
               
                      
                  
                  
                     
                        
                           Tiek uzskatīts, ka šādi ārkārtas apstākļi pastāv, ja Parlamenta priekšsēdētājs, pamatojoties uz ticamiem pierādījumiem, ko attiecīgā gadījumā ir apstiprinājuši Parlamenta dienesti, secina, ka drošības vai drošuma apsvērumu dēļ vai tāpēc, ka nav pieejami tehniskie līdzekļi, Parlamentam nav vai nebūs iespējams vai būtu bīstami sasaukt sanāksmes saskaņā ar parastajām procedūrām, kas izklāstītas šajā Reglamentā, un saskaņā ar Parlamenta pieņemto sanāksmju kalendāru.
                        
                     
                  
               
                      
                  
                  
                     
                        
                           
                              2.
                              
                              Ja ir izpildīti 1. punktā minētie nosacījumi, Parlamenta priekšsēdētājs, saņēmis Priekšsēdētāju konferences apstiprinājumu, var nolemt piemērot vienu vai vairākus no 3. punktā minētajiem pasākumiem.
                           
                        
                     
                  
               
                      
                  
                  
                     
                        
                           Ja Priekšsēdētāju konferences sasaukšana uz vietas vai attālināti nav iespējama nenovēršamu steidzamu iemeslu dēļ, Parlamenta priekšsēdētājs var nolemt piemērot vienu vai vairākus no 3. punktā minētajiem pasākumiem. Šāds lēmums zaudē spēku piecas dienas pēc tā pieņemšanas, ja vien Priekšsēdētāju konference to nav apstiprinājusi minētajā laikposmā.
                        
                     
                  
               
                      
                  
                  
                     
                        
                           Pēc Parlamenta priekšsēdētāja lēmuma, ko apstiprinājusi Priekšsēdētāju konference, deputāti vai politiskā grupa vai grupas, kuru skaits sasniedz vismaz vidējo obligāto minimumu, jebkurā laikā var pieprasīt, lai daži vai visi pasākumi, kas paredzēti šajā lēmumā, tiktu iesniegti Parlamentam apstiprināšanai bez debatēm. Balsošanu plenārsēdē iekļauj darba kārtībā pirmajā sēdē pēc pieprasījuma iesniegšanas dienas. Grozījumus iesniegt nav atļauts. Ja pasākums nesaņem nodoto balsu vairākumu, tas pēc sesijas beigām zaudē spēku. Par plenārsēdē apstiprinātu pasākumu tās pašas sesijas laikā vairs nevar balsot.
                        
                     
                  
               
                      
                  
                  
                     
                        
                           
                              3.
                              
                              Šā panta 2. punktā minētajā lēmumā var paredzēt visus atbilstīgos pasākumus, lai risinātu visus 1. punktā minētos ārkārtas apstākļus, un jo īpaši šādus pasākumus:
                           
                        
                     
                  
               
                      
                  
                  
                     
                                 
                                    
                                       a)
                                    
                                 
                              
                              
                                 
                                    
                                       plānotās sesijas, sēdes vai komitejas sanāksmes atlikšana uz vēlāku datumu un/vai parlamentu sadarbības delegāciju un citu struktūru sanāksmju atcelšana vai ierobežošana;
                                    
                                 
                              
                           
               
                      
                  
                  
                     
                                 
                                    
                                       b)
                                    
                                 
                              
                              
                                 
                                    
                                       sesijas, sēdes vai komitejas sanāksmes pārcelšana no Parlamenta mītnes vietas uz kādu no tā darba vietām vai uz ārēju vietu, vai no vienas no tā darba vietām uz Parlamenta mītnes vietu, uz kādu citu Parlamenta darba vietu vai uz ārēju vietu;
                                    
                                 
                              
                           
               
                      
                  
                  
                     
                                 
                                    
                                       c)
                                    
                                 
                              
                              
                                 
                                    
                                       sesijas vai sēdes rīkošana Parlamenta telpās pilnībā vai daļēji atsevišķās sanāksmju telpās, kas ļauj nodrošināt pienācīgu fizisku distancēšanos;
                                    
                                 
                              
                           
               
                      
                  
                  
                     
                                 
                                    
                                       d)
                                    
                                 
                              
                              
                                 
                                    
                                       sesiju, sēžu vai Parlamenta struktūru sanāksmju rīkošana saskaņā ar 237.c pantā noteikto attālinātas līdzdalības režīmu;
                                    
                                 
                              
                           
               
                      
                  
                  
                     
                                 
                                    
                                       e)
                                    
                                 
                              
                              
                                 
                                    
                                       gadījumā, ja 209. panta 7. punktā paredzētais ad hoc aizstāšanas mehānisms nenodrošina pietiekamus risinājumus attiecīgajiem ārkārtas apstākļiem, aizstāšanas kārtība, saskaņā ar kuru deputātus komitejā uz laiku aizstāj politiskās grupas, ja vien attiecīgie deputāti neiebilst pret šādu pagaidu aizstāšanu;
                                    
                                 
                              
                           
               
                      
                  
                  
                     
                        
                           
                              4.
                              
                              Šā panta 2. punktā minētajam lēmumam ir ierobežots termiņš, un tajā norāda iemeslus, kas ir tā pamatā. Tas stājas spēkā pēc publicēšanas Parlamenta tīmekļa vietnē vai, ja apstākļi neļauj šādu publicēšanu — izmantojot labākos pieejamos alternatīvos līdzekļus.
                           
                        
                     
                  
               
                      
                  
                  
                     
                        
                           Par šo lēmumu nekavējoties arī individuāli informē visus deputātus.
                        
                     
                  
               
                      
                  
                  
                     
                        
                           Parlamenta priekšsēdētājs saskaņā ar 2. punktā noteikto procedūru var vienu vai vairākas reizes uz ierobežotu laiku atjaunot lēmumu. Lēmumā par atjaunošanu norāda iemeslus, kas ir tā pamatā.
                        
                     
                  
               
                      
                  
                  
                     
                        
                           Parlamenta priekšsēdētājs atceļ lēmumu, kas pieņemts saskaņā ar šo pantu, tiklīdz ir zuduši 1. punktā minētie ārkārtas apstākļi, kuru dēļ tas tika pieņemts.
                        
                     
                  
               
                      
                  
                  
                     
                        
                           
                              5.
                              
                              Šo pantu piemēro tikai kā galējo līdzekli, un izvēlas un piemēro tikai tos pasākumus, kas ir noteikti nepieciešami izskatāmo ārkārtas apstākļu pārvarēšanai.
                           
                        
                     
                  
               
                      
                  
                  
                     
                        
                           Piemērojot šo pantu, īpaši ņem vērā pārstāvības demokrātijas principu, vienlīdzīgas attieksmes pret deputātiem principu, deputātu tiesības bez traucējumiem īstenot savas parlamentārās pilnvaras, tostarp tiesības, kas izriet no 167. panta, un tiesības brīvi, individuāli un personīgi balsot, kā arī Līgumiem pievienoto Protokolu Nr. 6 par Savienības iestāžu, dažu struktūru, organizāciju un struktūrvienību atrašanās vietu.
                        
                     
                  
               
            Grozījums Nr. 3
         
         
            Eiropas Parlamenta Reglaments
         
         
            237.b pants (jauns)
         
         
                     
                        Spēkā esošais teksts
                     
                  
                  
                     
                        Grozījums
                     
                  
               
                      
                  
                  
                     
                        
                           237.b pants
                        
                     
                  
               
                      
                  
                  
                     
                        
                           Politiskā līdzsvara traucējumi Parlamentā
                        
                     
                  
               
                      
                  
                  
                     
                        
                           
                              1.
                              
                              Parlamenta priekšsēdētājs ar Priekšsēdētāju konferences piekrišanu var pieņemt pasākumus, kas vajadzīgi, lai atvieglotu attiecīgo deputātu vai politiskās grupas līdzdalību, ja, pamatojoties uz ticamiem pierādījumiem, Parlamenta priekšsēdētājs secina, ka politiskais līdzsvars Parlamentā ir būtiski apdraudēts, jo ievērojams skaits deputātu vai politiskā grupa nevar piedalīties Parlamenta darbā saskaņā ar parastajām procedūrām, kas izklāstītas šajā Reglamentā, drošības vai drošuma apsvērumu dēļ vai tāpēc, ka nav pieejami tehniskie līdzekļi.
                           
                        
                     
                  
               
                      
                  
                  
                     
                        
                           Šādu pasākumu vienīgais mērķis ir ļaut attālināti piedalīties deputātiem, uz kuriem attiecas 237.c panta 1. punktā minēto izvēlēto tehnisko līdzekļu vai citu šim nolūkam piemērotu līdzekļu izmantošana.
                        
                     
                  
               
                      
                  
                  
                     
                        
                           
                              2.
                              
                              Šā panta 1. punktā minētos pasākumus var pieņemt par labu ievērojamam deputātu skaitam, ja tādu ārkārtēju un neparedzamu apstākļu dēļ, ko viņi nevar ietekmēt un kas rodas reģionālā kontekstā, viņiem tiek liegta līdzdalības iespēja.
                           
                        
                     
                  
               
                      
                  
                  
                     
                        
                           Pasākumus, kas minēti 1. punktā, var pieņemt arī par labu politiskās grupas locekļiem, ja šī grupa tos ir pieprasījusi un ja grupas nepiedalīšanos izraisa ārkārtēji un neparedzami apstākļi, ko minētā grupa nevar ietekmēt.
                        
                     
                  
               
                      
                  
                  
                     
                        
                           
                              3.
                              
                              Atbilstīgi piemēro 237.a panta 2. punkta otro un trešo daļu un 237.a panta 4. un 5. punktā izklāstītos noteikumus un principus.
                           
                        
                     
                  
               
            Grozījums Nr. 4
         
         
            Eiropas Parlamenta Reglaments
         
         
            237.c pants (jauns)
         
         
                     
                        Spēkā esošais teksts
                     
                  
                  
                     
                        Grozījums
                     
                  
               
                      
                  
                  
                     
                        
                           237.c pants
                        
                     
                  
               
                      
                  
                  
                     
                        
                           Attālinātas līdzdalības režīms
                        
                     
                  
               
                      
                  
                  
                     
                        
                           
                              1.
                              
                              Ja Parlamenta priekšsēdētājs saskaņā ar 237.a panta 3. punkta d) apakšpunktu nolemj piemērot attālinātas līdzdalības režīmu, Parlaments var rīkoties attālināti, cita starpā ļaujot visiem deputātiem izmantot noteiktas parlamentārās tiesības elektroniski.
                           
                        
                     
                  
               
                      
                  
                  
                     
                        
                           Ja Parlamenta priekšsēdētājs saskaņā ar 237.b pantu nolemj, ka jāizmanto izvēlētie tehniskie līdzekļi attālinātas līdzdalības režīmā, šo pantu piemēro tikai nepieciešamajā apmērā un tikai attiecīgajiem deputātiem.
                        
                     
                  
               
                      
                  
                  
                     
                        
                           
                              2.
                              
                              Ar attālinātas līdzdalības režīmu nodrošina, ka:
                           
                        
                     
                  
               
                      
                  
                  
                     
                                 —
                              
                              
                                 
                                    
                                       deputāti var īstenot savas parlamentārās pilnvaras, tostarp jo īpaši tiesības bez traucējumiem izteikties plenārsēdēs un komitejās, balsot un iesniegt tekstus;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       deputāti visus balsojumus veic individuāli un personīgi;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       attālinātās balsošanas sistēma ļauj deputātiem veikt parasto balsošanu, balsošanu pēc saraksta un aizklātu balsošanu un pārbaudīt to, vai viņu balsis ir uzskaitītas;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       visiem deputātiem neatkarīgi no tā, vai viņi atrodas Parlamenta telpās vai nē, piemēro vienotu balsošanas sistēmu;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       pēc iespējas lielākā mērā piemēro Reglamenta 167. pantu;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       deputātiem un viņu darbiniekiem pieejamie informācijas tehnoloģiju risinājumi ir tehnoloģiski neitrāli;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       deputātu līdzdalība Parlamenta debatēs un balsošanā notiek, izmantojot drošus elektroniskos līdzekļus, kuru tiešu un iekšēju pārvaldību un uzraudzību nodrošina Parlamenta dienesti.
                                    
                                 
                              
                           
               
                      
                  
                  
                     
                        
                           
                              3.
                              
                              Pieņemot 1. punktā minēto lēmumu, Parlamenta priekšsēdētājs nosaka, vai šis režīms attiecas tikai uz deputātu tiesību īstenošanu plenārsēdē vai arī uz deputātu tiesību īstenošanu Parlamenta komitejās un/vai citās struktūrās.
                           
                        
                     
                  
               
                      
                  
                  
                     
                        
                           Parlamenta priekšsēdētājs savā lēmumā arī nosaka to, kā šī režīma darbības laikā tiek pielāgotas tiesības un prakse, ko nevar pienācīgi īstenot bez deputātu fiziskas klātbūtnes.
                        
                     
                  
               
                      
                  
                  
                     
                        
                           Šīs tiesības un prakse cita starpā attiecas uz:
                        
                     
                  
               
                      
                  
                  
                     
                                 —
                              
                              
                                 
                                    
                                       veidu, kādā tiek veikta sēdē vai sanāksmē klātesošo deputātu uzskaite;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       nosacījumiem, saskaņā ar kuriem tiek iesniegts pieprasījums pārbaudīt kvorumu;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       dokumentu iesniegšanu;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       pieprasījumiem attiecībā uz balsojumu pa daļām un atsevišķu balsojumu;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       uzstāšanās laika sadali;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       debašu grafika plānošanu;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       mutisku grozījumu iesniegšanu un pret tiem vērstu iebildumu paušanu;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       balsošanas kārtību;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       darba kārtības un priekšlikumu attiecībā uz procedūru sagatavošanas termiņiem.
                                    
                                 
                              
                           
               
                      
                  
                  
                     
                        
                           
                              4.
                              
                              Lai piemērotu Reglamenta noteikumus par kvorumu un balsošanu sēžu zālē, uzskata, ka deputāti, kuri piedalās attālināti, fiziski atrodas sēžu zālē.
                           
                        
                     
                  
               
                      
                  
                  
                     
                        
                           Atkāpjoties no 171. panta 11. punkta, deputāti, kuri nav uzstājušies debatēs, var vienu reizi sēdes laikā iesniegt rakstisku paziņojumu, ko pievieno debašu stenogrammai.
                        
                     
                  
               
                      
                  
                  
                     
                        
                           Parlamenta priekšsēdētājs vajadzības gadījumā nosaka kārtību, kādā deputāti var izmantot sēžu zāli attālinātas līdzdalības režīma piemērošanas laikā, un jo īpaši maksimālo to deputātu skaitu, kuri fiziski drīkst tur atrasties.
                        
                     
                  
               
                      
                  
                  
                     
                        
                           
                              5.
                              
                              Ja Parlamenta priekšsēdētājs saskaņā ar šā panta 3. punkta pirmo daļu nolemj komitejām vai citām struktūrām piemērot attālinātas līdzdalības režīmu, mutatis mutandis piemēro 4. punkta pirmo daļu.
                           
                        
                     
                  
               
                      
                  
                  
                     
                        
                           
                              6.
                              
                              Prezidijs atbilstīgi 2. punktā noteiktajām prasībām un standartiem pieņem pasākumus attiecībā uz to elektronisko līdzekļu darbību un drošību, kas izmantoti saskaņā ar šo pantu.
                           
                        
                     
                  
               
            Grozījums Nr. 5
         
         
            Eiropas Parlamenta Reglaments
         
         
            237.d pants (jauns)
         
         
                     
                        Spēkā esošais teksts
                     
                  
                  
                     
                        Grozījums
                     
                  
               
                      
                  
                  
                     
                        
                           
                              237.d pants
                           
                        
                        
                           
                              Plenārsēdes vai sēdes rīkošana atsevišķās sanāksmju telpās
                           
                        
                        
                           
                              Ja Parlamenta priekšsēdētājs saskaņā ar 237.a panta 3. punkta c) apakšpunktu nolemj atļaut Parlamenta plenārsēdi vai sēdi pilnībā vai daļēji rīkot vairāk nekā vienā sanāksmju telpā, tostarp attiecīgā gadījumā plenārsēžu zālē, piemēro šādus noteikumus:
                           
                        
                        
                                    —
                                 
                                 
                                    
                                       
                                          visu šajā nolūkā izmantoto sanāksmju telpu kopums tiek uzskatīts par sēžu zāli;
                                       
                                    
                                 
                              
                                    —
                                 
                                 
                                    
                                       
                                          Parlamenta priekšsēdētājs vajadzības gadījumā var noteikt to, kā attiecīgās sanāksmju telpas var izmantot, lai nodrošinātu, ka tiek ievērotas fiziskās distancēšanās prasības.